2026 жылдың 9 айында «Жануарларға жауапкершілікпен қарау туралы» Қазақстан Республикасы Заңы нормаларының іске асырылуы туралы ақпарат

2026 жылғы 19 қаңтардан бастап иесіз жануарлар санын реттеуді ұйымдастыру функциясы Ветеринария басқармасының қызметінен алып тасталып, аудандар мен Петропавл қаласының жергілікті атқарушы органдарына (аудандар мен облыстық маңызы бар қалалардың жергілікті атқарушы органдары) берілді. 
Бұдан басқа, 2026 жылғы 19 мамырда Мемлекет басшысы «Қазақстан Республикасының кейбір заңнамалық актілеріне жануарларға жауапкершілікпен қарау мәселелері бойынша өзгерістер мен толықтырулар енгізу туралы» Қазақстан Республикасының Заңына (2026 жылғы 21 шілдеде күшіне енді) қол қойды, соған сәйкес облыстың жергілікті атқарушы органдары құрған мемлекеттік ветеринариялық ұйымдардың (ветеринариялық станциялар) құзыретінен жануарларды аулау, уақытша ұстау және жансыздандыру функциялары алып тасталды («Ветеринария туралы» ҚРЗ 11-бабы 4-тармағы). 
2026 жылғы тамыз айында Үй жануарларын ұстаудың және серуендетудің үлгілік қағидаларына, сондай-ақ Жануарларды аулаудың, уақытша ұстаудың және жансыздандырудың үлгілік қағидаларына тиісті өзгерістер мен толықтырулар енгізілді.  
Ветеринария басқармасы «Солтүстік Қазақстан облысы елді мекендерінің аумағында жануарларды аулау, уақытша ұстау және жансыздандыру қағидаларын бекіту туралы» Солтүстік Қазақстан облыстық мәслихатының 2022 жылғы 28 қыркүйектегі № 21/4 шешіміне өзгеріс енгізу туралы», «Солтүстік Қазақстан облысы елді мекендерінің аумағында үй жануарларын ұстау және серуендету қағидаларын бекіту туралы» Солтүстік Қазақстан облыстық мәслихатының 2022 жылғы 28 қыркүйектегі № 21/3 шешіміне өзгеріс енгізу туралы» шешімдердің жобаларын әзірледі. 
Облыста жануарларды есепке алу жөніндегі «TANBA» ақпараттық сервисі жұмыс істейді. Үй жануарларын есепке алу қағидаларына сәйкес                17 225 үй жануары (10 536 ит, 6 689 мысық) есепке қойылды. 
Қазіргі уақытта облыста 2 жеке меншік панажай бар және жұмыс істейді, оның ішінде Петропавл қаласында – 1 («Исаков Андрей» ЖҚҚ, сыйымдылығы 300 мысық, 1000 ит), Қызылжар ауданы Вишневка ауылында – 1 («ОляПриют СКО» ҚБ, сыйымдылығы 500 ит). Сонымен қатар, Петропавл қаласында 2 зооқорғау ұйымы бар («Верный друг» қоғамдық қайырымдылық қоры, «Фауна» жастар қоғамдық бірлестігі). 
Осы жылы иесіз жануарлар санын реттеу жөніндегі іс-шараларды жүргізуге жергілікті бюджеттен 57,7 млн. теңге бөлінді. 
Бүгінгі күні 160 бас иесіз жануар (160 ит) стерилденді, вакцина егілді және чип салынды. 155 бас мекендеген ортасына қайта босатып жіберілді, 5 бас панажайға өткізілді. 
Аудандар мен Петропавл қаласының әкімдіктері жануарларды уақытша ұстау пункттерін салу үшін жер учаскелерін бөлу жұмыстарын жүргізді. Бүгінгі күні уақытша ұстау пункттері үшін 6 ғимарат, 9 учаске бөлінді. 
Бүгінгі күні 8 ауданда (Айыртау, Ақжар, Есіл, Жамбыл, М. Жұмабаев, Тайынша, Тимирязев, Шал ақын) уақытша ұстау пункті салынды, қалған аудандарда (Аққайың, Қызылжар, Мамлют, Уәлиханов, Ғ. Мүсірепов) және Петропавл қаласында уақытша ұстау пунктін салу жұмыстары жүргізіліп жатыр.  
2026 жылы уақытша ұстау пункттері жоқ аудандарда (Аққайың, Қызылжар, Мамлют, Ғабит Мүсірепов аудандары және Петропавл қаласы) иесіз жануарларды ұстау үшін инфрақұрылымды кеңейту мақсатында Уақытша ұстау пункттерін салу жөніндегі жол картасы әзірленді. 
Жануарлардың қараусыз қалуының алдын алу және оларды жауапкершілікпен ұстау мәдениетін қалыптастыру мақсатында жануарларды қорғау ұйымдарының өкілдерімен өзара іс-қимыл ұйымдастырылып, бұқаралық ақпарат құралдары мен әлеуметтік желілерде ақпараттық-түсіндіру жұмыстары жүргізілуде. Облыста жануарларға жауапкершілікпен қарау саласында 8 қоғамдық инспекторға куәлік берілді.
Басқарманың, аудан әкімдіктері мен Петропавл қаласы әкімдігінің ресми интернет-ресурстарында, сондай-ақ әлеуметтік желілерде жануарларға жауапкершілікпен қарау, оларды тіркеу, ұстау және иттер мен мысықтарды серуендету қағидалары бойынша 85 ақпараттық материал орналастырылды.
Облыстық санитариялық-эпидемиологиялық бақылау департаментінің 2026 жылдың 9 айына арналған деректері бойынша ит тістегеннен 980 адам зардап шеккен (иесі бар иттер бойынша – 581 жағдай, қаңғыбас иттер бойынша – 399 жағдай), оның ішінде 18 жасқа дейінгі балалар бойынша 415 жағдай                 (иесі бар иттер бойынша – 264 жағдай, қанғыбас иттер бойынша – 151 жағдай), құтыруға қарсы емдік-профилактикалық вакцина егуге 980 адам жүгінді (алды).
Полиция органдарының 2026 жылдың 9 айына арналған деректері бойынша облыста иттер мен мысықтарды ұстау және серуендету қағидаларын бұзғаны үшін шамамен 7,1 млн. теңге сомасына 339 әкімшілік айыппұл салынды.
Бүгінгі күні облыс аумағында азаматтардың ит тістегеннен қаза болу жағдайлары тіркелген жоқ. 
Петропавл қаласының аумағында үй жануарларын стерилизациялау, вакциналау және чип салу бойынша қызметтер көрсететін 9 ветеринариялық клиника жұмыс істейді:
- «Надежда» ветеринариялық клиникасы, Жабаев көшесі, 156, телефоны 39-70-65;
- «Айболит» ветеринариялық клиникасы, Интернациональная көшесі, 21, телефоны 36-35-89;
- «Центр ветеринарной диагностики и терапии «Верный друг» ЖШС, Васильев көшесі, 123, телефоны 87776076843;
- «Городская ветеринарная клиника» ЖШС, Нұрсұлтан Назарбаев көшесі, 130, телефоны 46-78-78;
- «Ветеринарный центр» ЖШС, Нұрсұлтан Назарбаев көшесі, 121, телефоны 37-37-91;
- «ВетЛекарь» ветеринариялық клиникасы, Тепловское лесничество көшесі, 33, телефоны 87713888111;
- ЖК «Центр ветеринарной хирургии Пегас», А. Шәжімбаев көшесі, 142В, телефоны 87003203030.
- «Кит» ветеринариялық клиникасы, Кошуков көшесі, 3,                 телефоны 87778059893;
- «evseev.vet|clinic» ветеринариялық клиникасы , Жәлел Қизатов көшесі, 2/11, тел. 87004218577.






